**אצטדיון איה סופיה** (ביוונית: **Γήπεδο Αγιά Σοφιά**; נהגה:[aˈʝa soˈfça]), הידוע גם בשם **OPAP Arena** מטעמי חסות וכ - **AEK Arena,** הוא אצטדיון כדורגל הממוקם בנאה פילדלפיה, שבפרברי אתונה, בירת יוון. האצטדיון מכיל 32,500 מקומות וזהו האצטדיון השלישי בגודלו ביוון.

האצטדיון נבנה על חורבותיו של אצטדיון ניקוס גומאס ונפתח באוקטובר 2022. האצטדיון משמש כמגרשה הביתי של א.א.ק. אתונה המשחקת בליגת העל היוונית. ולעיתים הוא מארח את משחקיה של הנבחרת הלאומית של יוון. במאי 2024 צפוי האצטדיון לארח את גמר הקונפרנס ליג.

שם
--

שמו המקורי של האצטדיון, הוא **איה סופיה**, על שם קתדרלת איה סופיה שם שנועד לבטא את שורשי המועדון של א.א.ק. אתונה מהעיר איסטנבול (בזמן שנקראה קונסטנטינופול). עם זאת כיום השם הרשמי של האצטדיון הוא **OPAP Arena**, לאחר שחברת OPAP – Greek Organisation of Football Prognostics S.A. קנתה את זכויות השם למשך חמש שנים, החל משנת 2022.

היסטוריה
--------

בשנת 1926 נתרמו קרקעות בנאה פילדלפיה שבפרברי אתונה שהופרשו במקור לטובת שיכון פליטים כמגרש אימונים לפליטים היוונים. ובשנת 1930, נבנה במקום אצטדיון בשם "ניקוס גומאס", שהפך למגרשה הביתי של א.א.ק. אתונה.

בשנת 2003, נשיא א.א.ק. באותה תקופה יאניס גרניצס דחף להריסת האצטדיון הישן כדי להקים במקומו אצטדיון חדש בטענה שהאצטדיון ניזוק קשות מרעידת האדמה באתונה ב-1999 ((אנ')) התוכנית שלו הייתה להקים אצטדיון חדש באותו מקום, שיכלול גם אולם כדורסל מקורה וקניון. המטרה הייתה שהאצטדיון יהיה מוכן עד אולימפיאדת אתונה 2004. עם זאת, זמן קצר לאחר תחילת העבודות, בניית האצטדיון החדש הופסקה על ידי בית המשפט, שקבע כי תוכניות הבנייה של האצטדיון מנוגדות לחוקה היוונית. בשנת 2005, הציג דימיטריס מליסאנידיס שהיה מועמד לנשיאות א.א.ק. תוכנית לבניית אצטדיון באזור ניקוס גומאס, הנושא את השם איה סופיה. עם זאת, הוא הפסיד בבחירות לנשיאות והתוכנית לא יצאה לפועל. בשנת 2007, נשיא א.א.ק. אתונה דמיס ניקולאידיס, החל בתכנון פרויקט לבניית אצטדיון בעל קיבולת של 50,000 מקומות בפרבר אנו ליוסיה. אך התוכנית בוטלה עקב מחסור בתמיכת אוהדים ובתקציב.

לאחר פשיטת הרגל וירידת הליגה של א.א.ק ב-2013, דימיטריס מליסאנידיס לקח על עצמו את הארגון מחדש של המועדון ושיחזר את התוכנית של איה סופיה במסיבת עיתונאים שהתקיימה ב-10 ביולי 2013. לאחר הצגת התוכנית הוגשו מספר עתירות כנגדה שעיכבו את תחילתו של תהליך הבנייה עד שהתקבל האישור הסופי ב-25 ביולי 2017. בניית האצטדיון החלה ב-28 ביולי 2017 וב-30 בספטמבר 2022 נערך טקס החניכה של האצטדיון. ב-3 באוקטובר 2022 נערך משחק הבכורה באצטדיון בו ניצחה א.א.ק אתונה 4–1 את איוניקוס במסגרת המחזור השישי של עונת 2022/2023 בליגה היוונית.

ב-7 במרץ 2023 הכריזה ההתאחדות היוונית על איה סופיה כאצטדיונה הביתי של נבחרת יוון במוקדמות יורו 2024. ב-28 ביוני 2023 הוכרז כי האצטדיון יארח את משחק הגמר של עונת 2023/2024 בקונפרנס ליג.

הערות שוליים
------------

1. ↑  AEK F.C. Official Web Site, AEK F.C. Official Web Site (באנגלית)
2. ↑  "ΑΕΚ: "ΟΠΑΠ Arena Αγιά Σοφιά" το όνομα του νέου γηπέδου | News". *www.sigmalive.com*.
3. ↑  OUR OLD HOME, www.aekfc.gr (באנגלית)
4. ↑  Εξι χρόνια από την κατεδάφιση του 'Νίκος Γκούμας' (vids), www.contra.gr, ‏2009-05-05 (ביוונית)
5. ↑  Ημερησία - Οικονομικές και Πολιτικές ειδήσεις, Ημερησία, ‏2023-09-05 (ביוונית)
6. ↑  Χορτάτος, Τόλης (5 במאי 2013). "Φάκελος: Γήπεδο ΑΕΚ" [File A.E.K Stadium] (ביוונית). אורכב מ-המקור ב-21 בינואר 2016. נבדק ב-28 באוגוסט 2015. `{{cite web}}`:  (עזרה)
7. ↑  Ελληνες παίκτες και γήπεδο θέλει για την ΑΕΚ ο Μελισσανίδης, ΤΟ ΒΗΜΑ, ‏2013-07-10 (ביוונית)
8. ↑  Γιώργος Λιάλιος, Εκδόθηκε η οικοδομική άδεια για το γήπεδο της ΑΕΚ, Η ΚΑΘΗΜΕΡΙΝΗ, ‏2017-07-25 (ב־)
9. ↑  Newsroom, ΑΕΚ: Στις 30 Σεπτεμβρίου τα εγκαίνια του νέου γηπέδου, Η ΚΑΘΗΜΕΡΙΝΗ, ‏2022-08-30 (ב־)
10. ↑  EPO - Hellenic Football Federation, www.epo.gr
11. ↑  UEFA.com, Lisbon to host UEFA Women's Champions League final in 2025 | Inside UEFA, UEFA.com, ‏2023-06-28 (באנגלית)

קישורים חיצוניים
----------------

* אצטדיון איה סופיה באתר רשמי של א.א.ק. אתונה